**Five Nights at Freddy's** on yhdysvaltalainen yliluonnollinen kauhuelokuva, jonka on ohjannut amerikansuomalainen Emma Tammi. Tammi on käsikirjoittanut elokuvan yhdessä Scott Cawthonin ja Seth Cuddebackin kanssa. Elokuva perustuu Cawthonin luoman samannimisen videopelisarjan ensimmäiseen peliin. Elokuvan pääosissa ovat Josh Hutcherson, Elizabeth Lail, Piper Rubio, Mary Stuart Masterson ja Matthew Lillard.

Cawthon myi videopelisarjansa elokuvaoikeudet jo vuonna 2015. Kuvaukset alkoivat New Orleansissa 1. helmikuuta 2023, ja ne saatiin päätökseen 3. huhtikuuta. Elokuva sai ensi-iltansa 27. lokakuuta 2023.

Elokuva sai kriitikoilta negatiivisen vastaanoton muun muassa animatronisten hahmojen käytön määrän alhaisuudesta ja kauhun puutteesta. Elokuva on tuottanut yli 289 miljoonaa dollaria lipputuloina.

Juoni
-----

Mike Schmidt joutuu eroamaan ostoskeskuksen vartijan työstä sen jälkeen, kun hän pahoinpitelee lapsen isän, jota luulee sieppaajaksi. Mike lähetetään uraneuvoja Steve Raglanin luokse uuden työn toivossa. Raglan tarjoaa Mikelle yövartijan työtä vanhassa perheravintolassa, Freddy Fazbear's Pizzassa. Mike aluksi ei tarjoudu ottamaan yötyötä, mutta muuttaa mielensä, kun sosiaalipalvelut uhkaavat viedä tämän siskon Abbyn huoltajuuden ja antaa hänet Miken vieraantuneelle Jane-tädille, joka haluaa Abbyn huoltajuuden, jotta saisi rahaa valtiolta.

Ensimmäisenä yönä Mike nukahtaa kesken vuoron ja näkee unta hänen nuoremman veljensä Garretin sieppauksesta. Unessa Mike tapaa viisi lasta, jotka todistivat Garretin sieppauksen, mutta he juoksevat Mikelta pakoon. Toisena yönä Mike näkee jälleen samaa unta, mutta yrittäessään saada yhden lapsista kiinni, tämä lyö häntä koukulla aiheuttaen Mikelle syvän haavan käteensä. Mike herää ja tapaa poliisin nimeltä Vanessa, joka esittelee tälle loput ravintolasta samalla kertoen paikan taustasta. Mikelle selviää, että paikka suljettiin sen jälkeen, kun viisi lasta murhattiin siellä 1980-luvulla, eikä heidän ruumiita koskaan löydetty.

Jane-täti palkkaa nuorisorikollisia vandalisoimaan ravintolan saadakseen Miken erotettua työstään, täten auttaen häntä samaan Abbyn huoltajuuden. Samalla kun rikolliset vandalisoivat ravintolaa, ravintolan neljä animatronista maskottia: Freddy, Bonnie, Chica, Kuppikakku ja Foxy heräävät eloon ja murhaavat joka ikisen heistä, mukaan lukien Abbyn lapsenvahdin Maxin, joten Miken on pakko ottaa Abby seuraavaan yövuoroonsa mukaan.

Kolmantena yönä Abby herää nukkuessaan, ja menee katsomaan maskotteja, jotka heräävät jälleen eloon. Tämän jälkeen kaikki neljä maskottia ystävystyvät hänen kanssaan. Unessaan Mike yrittää kysyä yhdeltä lapselta uudelleen, kuka sieppasi hänen pikkuveljensä, mutta ainoa vastaus jonka hän saa on "keltainen jänis". Mike herää unestaan ja huomaa, että Abby ei ole enää toimistossa. Kuullessaan hänen huutavan Mike juoksee ravintolan puolelle, ja huomaa maskottien tosiaan heräävän eloon, vaikka nämä ovat Mikea kohtaan vihamielisiä. Hän saa selville, että murhatut lapset riivaavat maskotteja. Neljäntenä yönä Abby loukkaantuu, kun hän, Mike ja Vanessa viettävät aikaa maskottien kanssa. Abbyn toipuessa Vanessa saa tietää, että Mike yrittää saada Garrettin sieppaajan selville maskottien ja Abbyn välisen yhteyden avulla ja uhkaa ampua Miken, jos hän tuo vielä kerrankin Abbyn mukanaan ravintolaan.

Seuraavana päivänä Mike pyytää Jane-tätiä vahtimaan Abbya voidakseen mennä takaisin päivällä. Hän ottaa yliannostuksen unilääkkeitä viidentenä yönä. Unessaan kaikki viisi lasta kertovat hänelle, että hän voi jäädä Garretin luokse ikuisesti, jos tämä antaa vastineeksi heille Abbyn. Mike hyväksyy tarjouksen, mutta katuu heti. Hän yrittää peruuttaa päätöksensä, mutta lapset hyökkäävät hänen kimppuunsa. Samaan aikaan Golden Freddy saapuu Miken talolle ja murhaa Jane-tädin, jonka jälkeen Golden Freddy ottaa Abbyn mukaansa viedäkseen tämän takaisin ravintolaan. Mike herää siihen, että hänet on kiinnitetty kidutuslaitteeseen, joka voi repiä häneltä kasvot pois. Mike onnistuu pakenemaan laitteesta, mutta Foxy onnistuu haavoittamaan häntä pahasti.

Vanessa löytää Miken ja hoitaa hänen haavansa. Vanessa kertoo Mikelle, että hänen isänsä on ravintolan omistaja, sarjamurhaaja William Afton, joka murhasi Garretin ja viisi muuta lasta, ja piilotti heidän ruumiinsa maskotteihin, ja että murhattujen lapsien sielut ja siten myös maskotit ovat Williamin hallussa. Mike tajuaa Williamin yrittävän tappaa Abbyn, ja ryntää samantien ravintolalle Vanessan antamien varusteiden kanssa. Mike onnistuu vaurioittamaan maskotteja hetkellisesti ja pelastamaan Abbyn Chicalta. Paetessaan Chicaa Kuppikakku hyökkää Miken kimppuun. Mike käskee Abbyn paeta, joutuen näin eroon hänestä. Abby onnistuu piiloutumaan pallomereen Foxylta ja Vanessa lamauttaa sen sähköllä. Myös Mike onnistuu pakenemaan Kuppikakulta.

Keltainen jänis saapuu paikalle ja aktivoi maskotit uudelleen. Hän lyö Miken tajuttomaksi ja paljastaa olevansa Steve Raglan, oikeasti William Afton. Vanessa yrittää estää häntä tappamasta Abbya ampumalla häntä, mutta William puukottaa häntä. Abby tajuaa, että hänen pitää kertoa totuus, ja piirtää kuvan siitä kuinka William on se, joka murhasi maskotteja riivaavat lapset. Maskotit kääntyvät Williamia vastaan ja Kuppikakku puree osan irti tämän puvusta. Purema laukaisee puvun sisäiset jousilukitusmekanismit, jotka haavoittavat Williamia pahasti. William toteaa tulevansa aina takaisin, laittaa asunsa pään päähänsä, lukiten hänet ikuisesti puvun sisään, ja samalla tappaen hänet. Hänen henkensä jää kuitenkin riivaamaan pukua. Maskotit raahaavat hänet ravintolan takahuoneeseen, ja lukitsevat hänet sinne

Mike ja Abby raahaavat Vanessan ulos ravintolasta ravintolan hajotessa kappaleiksi. Sairaalassa Vanessa vaipuu koomaan. Mike jatkaa Abbyn kasvattamista ja yhteiseloa hänen kanssaan. Viimeisessä kohtauksessa Golden Freddyä riivannut poika katselee Williamin viimeisiä hetkiä, hymyilee, ja lukitsee oven.

Rooleissa
---------

|  |  |  |
| --- | --- | --- |
|  Josh Hutcherson  | … |  Mike Schmidt
  |
|  Elizabeth Lail  | … |  Vanessa Shelly
  |
|  Piper Rubio  | … |  Abby Schmidt
  |
|  Mary Stuart Masterson  | … |  Jane-täti
  |
|  Matthew Lillard  | … |  Steve Raglan / William Afton
  |
|  Wyatt M. Parker  | … |  nuori Mike Schmidt
  |
|  Emma Jo Tassin  | … |  nuori Vanessa Shelly
  |
|  Kat Conner Sterling  | … |  Maxine "Max"
  |
|  David Lind  | … |  Jeff
  |
|  Christian Stokes  | … |  Hank
  |
|  Joseph Poliquin  | … |  Carl
  |
|  Grant Feely  | … |  vaaleahiuksisen pojan haamu
  |
|  Asher Cotton Spence  | … |  koukkua kantavan pojan haamu
  |
|  David Houston Doty  | … |  pupun korvia kantavan pojan haamu
  |
|  Liam Hendrix  | … |  hattupäisen pojan haamu
  |
|  Jophielle Love  | … |  sinisilmäisen tytön haamu
  |
|  Tadasay Young  | … |  tohtori Lillian
  |
|  Michael P. Sullivan  | … |  Doug
  |
|  Lucas Grant  | … |  Garrett Schmidt
  |
|  Theodus Crane  | … |  Jeremiah
  |
|  Matthew Patrick  | … |  Sparky’s Dinerin tarjoilija
  |
|  CoryxKenshin  | … |  taksinkuljettaja
  |
|  Kevin Foster  | … |  Freddy Fazbear
  |
|  Jade Kindar-Martin  | … |  Bonnie
  |
|  Jessica Weiss  | … |  Chica
  |
|  Kellen Goff  | … |  Foxyn lauluääni
  |

Vastaanotto
-----------

Elokuva sai kriitikoiden osalta negatiivisen vastaanoton. Rotten Tomatoes -kerääjäsivustolta 31 prosenttia kriitikoista on antanut sille negatiivisen arvostelun keskimääräisellä arvosanalla 4,4/10. Keräys perustuu 128 arvosteluun. Pertti Avolan kirjoittamassa Helsingin Sanomien arvostelussa kirjoitettiin, että elokuva "Rämpii kauhun ja fantasian puolivälissä ja solahtaa lopussa vielä eräänlaiseksi sarjamurhaajatrilleriksi." Episodin Niklas Tirkkonen taas kirjoitti elokuvan "kaipaavaan parempaa käsikirjoittamista ja pelottavampaa meininkiä."

|  |  |  |
| --- | --- | --- |
| *Helsingin Sanomat*
Pertti Avola | 2/5 tähteä |  |
| *Episodi*
Niklas Tirkkonen | 3/5 tähteä |  |
| *Muropaketti*
Helinä Laajalahti | 1.5/5 tähteä |  |

Lähteet
-------

1. 1 2  Five Nights at Freddy's *Box Office Mojo*. Viitattu 12.11.2023. (englanniksi)
2. ↑  Vuoden 2023 katsojaluvut *ses.fi*. Viitattu 24.12.2023.
3. ↑  Muropaketin toimitus: Amerikansuomalainen Emma Tammi ohjaa Five Nights at Freddy's -videopelielokuvan *Muropaketti*.  6.10.2022. Viitattu 8.2.2023.
4. ↑  Five Nights At Freddy's Movie Finally Starts Filming *GameSpot*. Viitattu 8.2.2023. (englanniksi)
5. ↑  Five Nights at Freddy's (Film) *Five Nights at Freddy's Wiki*. Viitattu 8.2.2023. (englanniksi)
6. ↑  Amy Beth: 'Five Nights at Freddy's' Movie: Release Date, Cast, Plot, and Everything We Know So Far *Collider*.  10.4.2023. Viitattu 15.4.2023. (englanniksi)
7. ↑  Five Nights at Freddy's - Rotten Tomatoes *Rotten Tomatoes*.  27.10.2023. Fandango Media. Viitattu 28.10.2023. (englanniksi)
8. 1 2  Elokuva-arvio | Videopeleihin perustuva Five Nights at Freddy’s tarjoaa haaleaa kauhua hylätyssä pizzapaikassa *Helsingin Sanomat*.  27.10.2023. Viitattu 28.10.2023.
9. 1 2  Five Nights at Freddy's – elokuvan arvostelu *Episodi.fi*.  26.10.2023. Viitattu 24.12.2023.
10. ↑  Helinä Laajalahti: Arvostelu | Five Nights at Freddy's on surkea "kauhuelokuva", jossa naurattaa vain K16-ikäraja *Muropaketti.com*.  27.10.2023. Viitattu 24.12.2023.

*Five Nights at Freddy’s* -pelisarja

|  |  |
| --- | --- |
| Pääsarja: | *Five Nights at Freddy’s* (2014) • *Five Nights at Freddy’s 2* (2014) • *Five Nights at Freddy’s 3* (2015) • *Five Nights at Freddy’s 4* (2015) • *Five Nights at Freddy’s: Sister Location* (2016)  *Freddy Fazbear’s Pizzeria Simulator* (2017) • *Ultimate Custom Night* (2018) • *Five Nights at Freddy’s: Help Wanted* (2019) • *Five Nights at Freddy’s: Security Breach* (2021) • *Five Nights at Freddy’s: Help Wanted 2* (2023) • |
| Spin-off-pelit: | *FNaF World* (2016) • *Five Nights at Freddy’s: Special Delivery* (2019) • *Freddy in Space 2* (2019) • *Security Breach: Fury’s Rage* (2021) • *Freddy in Space 3: Chica in Space* (2023) • *Five Nights at Freddy's: Into the Pit* (2024) • |
| Muuta: | *Five Nights at Freddy’s* (2014) • *Five Nights at Freddy’s: The Silver Eyes* (2015) • *Five Nights at Freddy’s: The Twisted Ones* (2017) • *Five Nights at Freddy’s: The Fourth Closet* (2018) • *Five Nights at Freddy’s (elokuva)* (ääniraita) (2023)  |